LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL LIETUVOS RESPUBLIKOS SVEIKATOS APSAUGOS MINISTRO 2015 M. GEGUŽĖS 26 D. ĮSAKYMO NR. V-657 „DĖL ELEKTRONINĖS SVEIKATOS PASLAUGŲ IR BENDRADARBIAVIMO INFRASTRUKTŪROS INFORMACINĖS SISTEMOS NAUDOJIMO TVARKOS APRAŠO PATVIRTINIMO“

PAKEITIMO

2019 m. lapkričio 12 d. d. Nr. V-1286

Vilnius

1.	P a k e i č i u Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašą, patvirtintą Lietuvos Respublikos sveikatos apsaugos ministro 2015 m. gegužės 26 d. įsakymu Nr. V-657 „Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo“:

1.1.	Papildau nauju XI skyriumi:

„XI SKYRIUS

ELEKTRONINIŲ MEDICININIŲ DOKUMENTŲ SUNAIKINIMAS

66. Praėjus 6 mėnesiams nuo Aprašo priede nurodyto elektroninio medicininio dokumento pateikimo į ESPBI IS, nepatvirtinti elektroniniu parašu dokumentai yra sunaikinami.

67. Praėjus 6 mėnesiams nuo medicininio vaizdo (diagnostinio tyrimo) pateikimo į ESPBI IS ir per šį laikotarpį į ESPBI IS negavus elektroniniu parašu patvirtinto medicininio vaizdo diagnostinio aprašymo (elektroninis medicininis dokumentas E027-va), šis medicininis vaizdas yra sunaikinamas.

68. Už nepasirašytų elektroninių medicininių dokumentų ir neaprašytų medicininių vaizdų sunaikinimą yra atsakingas pagrindinis ESPBI IS tvarkytojas.“

1.2.	Buvusį XI skyrių laikau XII skyriumi.

2.	N u s t a t a u, kad šis įsakymas įsigalioja 2020 m. rugsėjo 1 d.

Sveikatos apsaugos ministras	Aurelijus Veryga